**Technická správa**

k projektu stavby: **SOCIÁLNO PREVÁDZKOVÁ BUDOVA MES ORAVSKÝ PODZÁMOK**

profesia: **zdravotná technika**

**1. Základné údaje**

Názov stavby : SPB MES Oravský Podzámok

Miesto stavby : k. ú. O r a v s k ý P o d z á m o k

Investor . LESY SR š.p. GR Banská Bystrica, Nám. SNP 8

**2. Východiskové podklady**

Zdravotná technika ako časť projektu stavby, bola vypracovaná na základe príslušných platných noriem a predpisov, najmä STN 73 6660 a 73 6760, na základe podkladov stavebných výkresov a na základe požiadaviek investora.

**3. R i e š e n i e**

V profesii zdravotná technika je riešená zdravotne technická inštalácia spodnej stavby (základov) a vrchnej stavby (kontajnerov) s napojením na existujúce rozvody vody a dažďovej kanalizácie.

Rozvod vody ako aj kanalizačné potrubie je vedené v spodnej časti zemou a ukončené je vždy nad základovou doskou v mieste, kde budú stúpacie potrubia vrchnej stavby.

Do objektu bude privedená vodovodná prípojka DN 25, ktorá bude napojená na existujúci novovybudovaný požiarny vodovod ( v novej existujúcej vodomernej šachte). Meranie odberu vody je centrálne pre celý areál.

Navrhovaná splašková kanalizácia bude zaústená do malej ČOV pred objektom. Prečistené splaškové vody budú zaústené do existujúcej dažďovej kanalizácie.

Dažďové vody zo strechy budú zaústené spádovkami do existujúcej dažďovej kanalizácie.

**4. Výpočet potreby vody**

Potreba vody bola počítaná podľa Vyhlášky č.684 MŽP SR zo 14. novembra 2006.

**Špecifická potreba pitnej vody Qš podľa prílohy č. 1, odst. D, bod 4.2.2 činí:**

Qš = 10 zamestnancov x 120 l/os/sm = 1 200 l/sm

**Maximálna denná potreba vody :**

Qmaxd = Qp . kd  = 1 200 x 1,6 = 1 920 l . deň-1

**Maximálna hodinová potreba :**

Qmaxh = Qm x kh = ( 1 920 x 1,8) : 24 = 144 I . hod-1 = 0,04 l . sek-1.

**Ročná potreba vody :**

Qroč = 1,200 x 260 dní = 312 m3 . rok-1

**5. V o d o v o d**

Celý rozvod vody je vedený v spodnej časti stavby zemou z rúr HDPE PE100, D25x2,3 mm a rúr D32x2,9 mm.

Vo vrchnej stavbe budú rozvody studenej i teplej vody z plastového potrubného systému EKOPLASTIK PPR, tlakovej rady SDR 7,4 – PN 20, izolovaný polyetylénovou penovou izoláciou hr. 13 mm.

Teplá voda bude pripravovaná v 150 l zásobníkovom ohrievači vody ATLANTIC o príkone 2,2 kW so všetkými bezpečnostnými i vypúšťajúcimi armatúrami a v troch 5 l rýchlo ohrievačoch GORENIJE o príkone 2 kW nainštalovaných na výtokových batériach.

Po montáži vodovodného potrubia je potrebné celý rúrovod odskúšať na tlak pretlakom

1,5 MPa a potom rozvod studenej aj teplej vody tepelne izolovať.

**6. K a n a l i z á c i a**

Splaškové vody od všetkých zariaďovacích predmetov budú odvádzané sieťou vnútornej kanalizácie do prípojky vonkajšej splaškovej kanalizácie.

Celá vnútorná kanalizácia spodnej stavby, t.j. zvody, stúpačky i pripojovacie potrubia môžu byť urobené z rúr kanalizačných PVC a vrchnej stavby z rúr polypropylénových systému PIPELIFE MASTER 3. .

Zvody kanalizácie musia byť uložené v spáde minim. 2 % smerom ku zaústeniu do vonkajšej kanalizácie.

Stúpacie potrubie č. 3 treba za účelom privetrania a privzdušnenia kanalizácie vyviesť prestupom z fasády a ukončiť ventilačnou hlavicou.

Dažďové vody zo strechy objektu budú odvádzané do dažďových žľabov, ktoré budú ústiť do dvoch zvislých dažďových zvodov DN100, ktoré sa zústia cez lapače strešných splavenín HL 600 do existujúcej dažďovej kanalizácie.

**7. Zariaďovacie predmety**

Všetky navrhnuté zariaďovacie predmety sú z radu typových štandardných výrobkov a ich typ a umiestnenie je zrejmé z výkresov zdravotnej techniky.

**8. Z á v e r**

Všetci pracovníci pred zahájením stavebných prác pre zdravotnú techniku musia byť preukázateľne oboznámení s platnými bezpečnostnými predpismi.

Pracovníci sú povinní ich dodržiavať a kontrolovať po celú dobu výstavby.

Všetky práce, týkajúce sa zdravotnej techniky, musia byť robené podľa platných predpisov, noriem STN a predpisov Vyhlášky č. 374/ 1990 Zb.

„ O bezpečnosti práce a technických zariadení pri stavebných prácach.“

Vypracovala : Ing. Viktoria Salátová