**SPRIEVODNÁ A SÚHRNNÁ TECHNICKÁ SPRÁVA**

**A.1. Identifikačné údaje stavby a investora:**

Názov stavby: **SOCIÁLNE PREVÁDZKOVÁ BUDOVA MES ORAVSKÝ**

**PODZÁMOK**

Miesto stavby: k.ú. Oravský Podzámok

Parcelné číslo: 288/8

Okres : Dolný Kubín

Kraj: Žilinský

Klasifikácia stavby: 1220

Investor stavby: Lesy SR, š.p. Banská Bystrica, Námestie SNP č. 8, 985 66 Banská Bystrica

Užívateľ stavby: Lesy SR, š.p. Odštepný závod Námestovo,

ul. Miestneho priemyslu 569, 029 01 Námestovo

Hlavný projektant stavby: Ing. Dušan Grék, autorizovaný stavebný inžinier,

Projektovanie stavieb, ul. Jána Milca 19, 010 01 Žilina, mobil: 0948 779 924, [dusan.grek@gmail.com](mailto:dusan.grek@gmail.com)

Vypracoval :

* stavebná časť: Ing. Dušan Grék – autorizovaný stavebný inžinier
* zdravotná technika: Ing. Viktória Salátová – autorizovaná stavebná inžinierka
* ústredné vykurovanie: Ing. Monika Cibuľková – autorizovaná stavebná inžinierka
* protipožiarna ochrana: Ing. Roľková – špecialista požiarnej ochrany
* vodovod a kanalizácia: Ing. Marián Kubasák – autorizovaný stavebný inžinier
* elektroinštalácia: Anna Plodová – odborne spôsobilý technik EI
* rozpočtová časť: Alena Šikulová - rozpočtárka

**A.2. Územie výstavby a všeobecné údaje:**

Mechanizačne expedičný sklad dreva v Oravskom Podzámku slúži na spracovanie vyťaženej hrubej listnatej a ihličnatej hmoty v celých dĺžkach z gravitačných oblastí blízkych lesných správ ktoré sú súčasťou Odštepného závodu Lesov SR š.p. v Námestove na dĺžkové výrezy podľa potrieb odberateľov.

Expedičný sklad dreva je situovaný na okraji obce Oravský Podzámok, vedľa areálu bývalej Drevoindustrie.

Drevosklad je ohraničený zo severnej strany riekou Orava a z južnej strany traťou ŽSR v KM ŽSR 28,550.

Prístup do manipulačno - expedičného skladu dreva je zabezpečený odbočkou zo štátnej cesty Oravský Podzámok - Pribiš, cez miestnu spevnenú účelovú komunikáciu končiacu na drevosklade.

Drevosklad bol vybudovaný cca pred 40 rokmi na pozemku vedenom v EN pod parcelným číslom 288/1 ako zastavaná plocha vo vlastníctve Lesov SR š.p.

V súčasnosti sa na drevosklade nachádza zrekonštruovaná manipulačná linka ML 40, ktorá slúži na vymanipulovanie hrubej guľatiny a ML 20 na manipuláciu s tenkou guľatinou, ďalej drevostavba pre zamestnancov (hygienické, šatňové a kancelárske bunky), splašková kanalizácia so žumpou, trafostanica, elektrické NN podzemné rozvody, protipožiarny vodovod DN 100 mm, dažďová kanalizácia DN 200, 300, 800 mm a objazdné komunikácie spolu s manipulačnými plochami, ktoré sú spevnené pôvodným asfaltovým makadamom. Drevosklad je oplotený len čiastočne zo vstupnej strany.

Táto projektová dokumentácia rieši vybudovanie novej sociálne prevádzkovej budovy (na mieste existujúcej drevostavby SPB), ktorá bude slúžiť pre potreby zamestnancov pracujúcich na manipulačne expedičnom sklade dreva LESOV SR š.p. – OZ Námestovo v Oravskom Podzámku. Na drevosklade pracuje celkom 10 zamestnancov z čoho sú 2 THP a 7 pracovníci v „R“ kategórii a po pracovnej dobe 1 pracovník strážnej služby.

**A.3 Požiadavky na celkové urbanistické a architektonické riešenie:**

Nová sociálne prevádzková budova bude situovaná v zadnej časti MES, na mieste súčasného objektu drevostavby ktorá sa musí pred začiatkom stavby zbúrať vrátane základov.

Nová sociálne prevádzková budova je navrhnutá podľa požiadavky investora z modulových buniek ( napr. TOUAX s.r.o.) – 8 buniek (4+4 oproti sebe) ako prízemná a bude obsahovať kanceláriu pre THP, miestnosť pre strážnu službu (alt. príručný sklad), kotolničku na spaľovanie dreva a dennú miestnosť. Tieto miestnosti budú mať samostatný vstup z prednej strany.

Druhý vstup bude situovaný zo zadnej strany a bude slúžiť pre potreby pracovníkov v „R“ kategórii. Táto časť objektu bude obsahovať WC – muži (2 záchodové misy a 2 pisoáre), predsienku pred WC s jedným umývadlom a sprchovacím kútom, priestor pre upratovačku s WC pre ženy a s výlevkou, šatňu R pracovníkov a spoločnú chodbu.

Z juhovýchodnej strany - popri oplotení je navrhnutá časť objektu ako prístrešok o šírke 2,00 m.

Vonkajší rozmer objektu s prístreškom bude 9,80 m x 14,14 m.

Celková úžitková plocha navrhnutej SPB je: 128,88 m²

Zastavaná plocha objektom SPB bude: 138,57 m²

Osadenie jednotlivých stavebných objektov je navrhnuté v zmysle Stavebného zákona ako aj Vyhlášky MŽP SR č. 532/2002 Z. z., ktorou sa ustanovujú podrobnosti „O všeobecných technických požiadavkách na výstavbu“, Nariadenia vlády SR č. 391/2006 Z. z. „O minimálnych bezpečnostných a zdravotných požiadavkách na pracovisko „.

**Stavba nebude mať negatívny vplyv na dráhu ŽSR, na jej zariadenia, neohrozí ani neobmedzí prevádzku dráhy a ani dráha nebude mať vplyv na stavbu.**

**A.4. Východiskové a geodetické podklady :**

Projekt stavby bol vypracovaný na základe objednávky investora a jeho požiadaviek. Projektant tachymetricky podrobne zameral celé stavenisko a vyniesol v mierke 1:200 polohopis s výškopisom. Investor poskytol projektantovi kópiu z katastrálnej mapy spolu s výpisom z EN a projektovú dokumentáciu výstavby požiarneho vodovodu a ostatných stavebných objektov na drevosklade.

**A.5. Požiadavky na konečné úpravy územia:**

Pre konečnú úpravu územia bude užívateľom stavby zhotovená výsadba okrasných ihličnatých i listnatých drevín a zatrávnenie nespevnených okolitých plôch.

**A.6. Členenie stavby na jednotlivé stavebné objekty:**

Stavba je rozčlenená na nasledovné stavebné objekty :

SO – 01 Sociálne prevádzková budova

SO – 02 Prípojka splaškovej a dažďovej kanalizácie

SO – 03 Žumpa

SO – 04 Vodovodná prípojka

SO – 05 Elektrická prípojka

**A.7. Stavebno – technické riešenie jednotlivých stavebných objektov :**

**SO – 01 Sociálno prevádzková budova :**

Sociálno-prevádzková budova je navrhnutá na mieste existujúcej budovy, 13,5 m od železničnej trati smer Kraľovany – Trstená. Navrhnutá budova je menších rozmerov ako pôvodná a bude o 4,0 m ďalej od trati ŽSR.

Sociálno prevádzková budova je navrhnutá zo stavebnicových modulových buniek (kontajnerov) o svetlej výške 3,00 m. Priestorové kontajnery sú poskladané v dvoch radoch oproti sebe 4+4, so strednou vnútornou chodbou, uložených na betónových základových pásoch.

Objekt obsahuje kanceláriu pre THP, miestnosť pre strážnu službu (alt. príručný sklad), kotolničku na spaľovanie kusového dreva, dennú miestnosť, šatňu s umyvárňou a WC pre manipulačných robotníkov, miestnosť pre upratovačku spolu s WC pre ženy.

Strecha je navrhnutá s miernym sedlovým spádom, s okapom nad časťou prístrešku.

Spodná stavba je vyvýšená oproti rastlému terénu o cca 300 mm. Dva vstupy do objektu (jeden pre THP a druhý pre manipulačných robotníkov) sú navrhnuté cez vonkajšie vyrovnávajúce schodiskové stupne.

Sokel spodnej stavby bude omietnutý cementovou omietkou. Spevnenie pod prístreškom bude betónovou mazaninou hr. 125 mm s vrchným cementovým poterom hr. 25 mm .

Komín na odvod spalín z kotolničky je navrhnutý trojzložkový nerezový celkovej výšky 5310 mm.

Celková zastavaná plocha objektom SPB bez prístrešku : 128,88 m2

Celková úžitková plocha v objekte AB : 138,57 m²

**SO - 02 Prípojka splaškovej a dažďovej kanalizácie :**

Kanalizačná prípojka bude odvádzať splaškové odpadové vody zo zdravotno-technických zariaďovacích predmetov navrhovaného objektu do nepriepustnej prefabrikovanej železobetónovej žumpy o užitočnom objeme 12,0 m³. Kanalizačná prípojka je navrhnutá z potrubia PVC DN 160 mm a DN 200 mm tesneného gumovými prúžkami. Sklon kanalizačnej prípojky bude 2 % smerom ku zaústeniu do žumpy.

Dažďové vody zo strechy navrhovaného objektu budú zaústené z lapačov strešných splavenín dvoch strešných zvodov do existujúcej dažďovej kanalizácie novým kanalizačným potrubím PVC DN 160 mm.

**SO – 03 Žumpa :**

Na akumuláciu splaškových odpadových vôd bude slúžiť prefabrikovaná, železobetónová vodotesná žumpa užitočného objemu 12,0 m3.

Žumpa sa bude skladať zo železobetónovej krabicovej nádrže na ktorú sa uloží železobetónový vrchný poklop s otvorom pre vrchnú betónovú skruž s liatinovým poklopom pre zaťaženie 400 kN.

Železobetónová krabicová nádrž bude uložená na podkladnom betóne C 20/25 hrúbky 150 mm vystuženom sieťovinou Ø 5,5 mm – oká 150x150 mm. Medzi krabicovou nádržou a podkladným betónom bude zhotovené 30 mm hrubé pieskové lôžko. Pod podkladným betónom bude zhotovený 120 mm hrubý zhutnený štrkový násyp.

Jednotlivé dielce medzi sebou musia byť spojené vodonepriepustnými spojmi.

Žumpu treba vybaviť šachtovými puzdrami a poplastovanými stúpačkami v zmysle § 19 odst. 4 vyhl. SÚBP č. 59/1982 a čl. 38 STN 74 3282.

**SO – 04 Vodovodná prípojka :**

Vodovodná prípojka bude zásobovať navrhnutú sociálne prevádzkovú budovu pitnou vodou potrubím HDPE PE 100 SDR 11 PN16 d 32x3,0 DN25(1“) z existujúcej novovybudovanej vodomernej šachte požiarneho vodovodu, ktorá je osadená v blízkosti staveniska.

Napojenie na existujúce vodovodné potrubie vo vodomernej šachte bude pomocou odbočky. Na odbočke bude nainštalovaná uzatvárací ventil.

**SO – 05 Elektrická prípojka :**

Sociálne prevádzková budova bude napojená na elektrickú energiu zemným káblom CYKY 4B x 16 mm² z existujúcej elektrickej skrine RIS, ktorá je osadená v tesnej blízkosti navrhovaného objektu pri hlavnom vstupe.

**A.8 Podmienky pripojenia na dopravné a inžinierske siete v území :**

Sociálne prevádzková budova je napojená na štátnu cestu Oravský Podzámok - Pribiš existujúcou účelovou spevnenou komunikáciou cez odbočku a prejazd cez vlečkovú koľaj ŽSR. Spevnená komunikácia sa napája na  vnútro areálové komunikácie na drevosklade.

V území výstavby sa nachádza trať ŽSR, trafostanica s NN podzemnými rozvodmi elektrickej energie, požiarny vodovod DN 100 mm s novou vodomernou šachtou, splašková kanalizácia z existujúceho objektu drevostavby, žumpa slúžiaca na akumuláciu splaškových odpadových vôd, vodovodná prípojka ku existujúcemu objektu, prečistená dažďová kanalizácia a objazdné komunikácie spolu s manipulačnými a skladovacími plochami. V zadnej časti je existujúci objekt napojený vzdušným káblom na telefónne vedenie.

Existujúci objekt (drevostavba) spolu so základmi a murovanou časťou sa musí pred začiatkom výstavby rozobrať a zbúrať. Pred zahájením výstavby musí OZ Námestovo zabezpečiť odpojenie existujúceho objektu od vzdušného telefónneho vedenia.

**A.9. Energetické hospodárstvo**

**A.9.1. Teplo a príprava TÚV :**

Sociálne prevádzková budova bude vykurovaná z vlastnej kotolničky umiestnenej pri vstupe, teplovodným vykurovacím systémom a vykurovacími telesami.

Hodinová potreba tepla : vykurovanie objektu ...........................................7 100 W

Potrebu tepla bude zabezpečovať inštalovaný teplovodný stacionárny ekologický kotol na spaľovanie drevnej hmoty s chladiacim výmenníkom typu VIGAS o menovitom výkone 5,0 až 31,0 kW. Emisie udávané výrobcom sú dané pre CO do 0,20 % a NOx do 0,01 %. Rozptyl spalín bude cez komín typu SCHIEDEL SIH UNI 25.

Ohrev vody bude zabezpečený elektrickým zásobníkovým ohrievačom teplej vody o objeme 150 l umiestneným v umývarke a 5 l ohrievačmi nad jednotlivými výtokovými armatúrami.

**A.9.2. Elektrická energia :**

Sociálne prevádzková budova bude napojená na elektrickú energiu zemným káblom CYKY 4B x 16 mm² z existujúceho rozvádzača RIS, ktorý je situovaný tesne vedľa hlavného vchodu. Káblová prípojka sa ukončí vo vnútornom rozvádzači, ktorý bude osadený na chodbe.

Celkový inštalovaný výkon : Pi = 21 kW

Koeficient súčasnosti : β = 0,60

Celkový súčasný výkon : Ps  = 12,60 kW

**A.10. Vodné hospodárstvo :**

Sociálne prevádzková budova bude pitnou vodou zásobovaná samostatnou vodovodnou prípojkou z potrubia HDPE PE 100 SDR 11 PN 16, d 32x3,0 mm z existujúcej vodomernej šachty požiarneho vodovodu, kde sa napojí na rozvodné potrubie za meraním.

Prierez vodovodnej prípojky vyhovuje STN 73 6655 odd. IV., čl. 15.

**A.10.1 Výpočet potreby vody :**

Potreba vody pre navrhovaný objekt je vypočítaná podľa Vyhlášky č. 684 MPZP SR zo dňa 14. novembra 2006:

Špecifická potreba vody podľa prílohy č.1 odst. D bod 4.2.2 činí pre 10 pracovníkov:

Qš = 10 zamestnancov x 120 l/ osoba, sm. = 1 200 l/deň

Špecifickú potrebu vody je možné znížiť o 25 % ak nie je v mieste výstavby verejná kanalizácia.

Qš = 1 200 l/deň x 0,75 = 900 l/deň

Maximálna denná potreba vody:

Qmaxd = Qš x kd = 900 l/deň x 1,60 = 1 440 l/deň

Maximálna hodinová potreba vody:

Qh = Qm x kh= (1 440 x 1,80) : 24 = 108 l/hod= 0,03 l/s

Ročné množstvo odoberanej vody:

Qr = 0,900 m3/deň x 260 dní = 234 m³/rok

**A.10.2. Splaškové odpadové vody :**

Splaškové odpadové vody zo zdravotno-technických zariaďovacích predmetov z navrhovaného objektu v množstve 900 l/deň budú odvádzané splaškovou kanalizačnou prípojkou do nepriepustnej prefabrikovanej železobetónovej žumpy.

Posúdenie akumulačného priestoru žumpy je navrhnuté podľa STN 73 6781 čl. 8.

V = n x q x t = max. 10 zamestnancov x 90 l/zamestnanec/deň x 12 pracovných dní

V = 10 800 l, čo je menej ako užitočný objem prefabrikovanej žumpy.

n = počet uvažovaných osôb = max. 10 zamestnancov

q = špecifická spotreba vody, ktorú je možné znížiť o 25 % ak nie je kanalizácia

napojená na verejnú kanalizáciu qš = 90 l/deň/zamestnanec,

t = interval vyvážania žumpy = 12 pracovných dní.

Obsah žumpy bude vyvážaný fekálnym vozidlom do ČOV v Oravskom Podzámku, s ktorou musí mať užívateľ uzatvorenú zmluvu o likvidácii splaškových vôd.

**A.10.3. Dažďové odpadové vody :**

Dažďové odpadové vody zo strechy navrhovaného objektu budú odvádzané pod okapovými žľabmi a cez spádovky a lapače strešných splavenín sa zaústia do existujúcej dažďovej kanalizácie.

Celkové množstvo dažďovej vody zo strechy:

Q = Ψ x i x A= 0,9 x 178 x 0,0137= 2,19 l/s

Ψ – súčiniteľ odtoku = 0,9

i – výdatnosť dažďa – 15 min. s periodicitou p = 0,5 s je 178 l/s. ha

A – plocha strechy v hektároch = 0,0137 ha

**A.11. Starostlivosť o životné prostredie počas vykonávania stavebných prác :**

Pri vypracovaní projektovej dokumentácie boli zohľadnené ustanovenia zákona č. 364/2004 Z.z. O vodách a o zmene zákona Slovenskej národnej rady č. 372/1990 Zb. O priestupkoch v znení neskorších predpisov; zákona č. 71/1967 Zb. O správnom konaní, vyhlášky MŽP SR č. 100/2005, ktorou sa ustanovujú podrobnosti O zaobchádzaní s nebezpečnými látkami; zákona č. 394/2009 z 01.11.2009, ktorým sa mení a dopĺňa zákon č. 442/2002 Z.z. O verejných vodovodoch a verejných kanalizáciách, zákon č. 525/2003 Z.z. O štátnej správe starostlivosti o životné prostredie a o zmene a doplnení niektorých zákonov; vyhláška MV SR č. 96/2004.

Dodávateľ stavebných prác je povinný zaoberať sa ochranou životného prostredia pri realizácií stavebných prác. Aby po dobu realizácie nedochádzalo k porušovaniu životného prostredia okolia stavby, bude nutné dodržiavať nasledovné opatrenia zo strany dodávateľa :

- dbať, aby neboli devastované okolité plochy,

- dodržiavať nariadenia a vyhlášky o ochrane ovzdušia, vodných zdrojov, tokov a plôch,

- pri výjazde vozidiel a mechanizmov zo staveniska zabezpečovať ich čistenie,

- stavebný a ostatný odpad, ktorý vznikne pri prácach na realizácií stavebných objektov podľa projektovej dokumentácie, ukladať na riadené skládky, likvidovať a nakladať s nimi v zmysle zákona č. 409/2006 O odpadoch a o zmene a doplnení niektorých zákonov, zákona č. 273/2001 Z.z. O autorizácii, o vydávaní odborných posudkov vo veciach odpadov, o ustanovení osôb oprávnených na vydávanie odborných posudkov a o overovaní odbornej spôsobilosti týchto osôb, vyhlášky MŽP SR č. 283/2001 a vyhlášky Ministerstva životného prostredia SR „O kategorizácií odpadov“ č. 284/2001.

Pri manipulácii s odpadmi treba dodržiavať všetky platné legislatívne opatrenia pre manipuláciu a nakladanie s odpadmi.

Všetky stavebné práce budú vykonávané spôsobilým dodávateľom, ktorý musí zabezpečiť po prevzatí staveniska od investora priebežnú likvidáciu odpadov, ktoré vzniknú počas realizácie stavby. Táto požiadavka bude súčasťou zmluvy medzi investorom a dodávateľom stavebných práv.

***Zatriedenie vzniknutých odpadov podľa katalógu odpadov:***

|  |  |  |  |  |
| --- | --- | --- | --- | --- |
| **Kód odpadu** | **Názov odpadu** | **Kategória odpadu** | **Materiál. bilancia [kg]** | **Likvidácia** |
| 15 01 02 | Obaly z plastov | ostatný | 17 | miestna skládka |
| 15 01 03 | Obaly z dreva | ostatný | 85 | miestna skládka |
| 17 04 05 | Kovy | ostatný | 5 | zberňašrotu |
| 17 09 04 | Zmiešané odpady zo stavieb a demolácií, iné ako uvedené v 17 09 01, 17 09 02, 17 09 03 | ostatný | 8 500 | miestna skládka |

**A.12. Zabezpečenie stavby z hľadiska protipožiarnej ochrany:**

Posúdenie navrhovanej stavby z hľadiska protipožiarnej ochrany je vyriešené v samostatnej prílohe č. D.1.6. tejto projektovej dokumentácie.

**A.13. Plán organizácie výstavby :**

Stavebné práce sú jednoduchej konštrukcie a nepotrebujú veľké plochy na uskladnenie stavebného materiálu. Odber elektrickej energie môže byť z existujúcich

rozvodov elektroinštalácie. Zásuvky na 230/400 V sú nainštalované priamo susednej budove dielní.

Zásobovanie vodou pre stavebné účely môže byť odoberaná z existujúcich vnútorných rozvodov pitnej vody v objekte dielní.

Doprava materiálu bude vykonávaná po existujúcej spevnenej účelovej komunikácii, ktorá je napojená na štátnu cestu Oravský Podzámok - Pribiš. .

Otvorené skládky stavebného materiálu môžu byť situované priamo vedľa stavby.

Stavebné stroje a zariadenia môžu byť uskladnené na noc a počas víkendov v susednom objekte garáži.

Ako zariadenie staveniska bude slúžiť pre dodávateľa jedna stavebná bunka pre majstra stavby a stavbyvedúceho, jedna bunka slúžiaca pre prezliekanie stavebných robotníkov a jedno prenosné WC.

Stavebný odpad môže byť dopravovaný a uložený na riadenú skládku v Dolnom Kubíne, ktorá je vzdialená od staveniska cca 15 km.

**A.14. Bezpečnosť a ochrana zdravia pri práci počas vykonávania stavebných prác :**

Pri realizácii stavebných prác na jednotlivých stavebných objektoch je potrebné dodržiavať platné legislatívne predpisy v oblasti bezpečnosti a ochrany zdravia, ako aj požiarnej ochrany. Práce a pracoviská musia byť zaistené pred prípadným vznikom úrazu, porúch a havárii technických zariadení. Stavenisko treba oplotiť a ostatné súvisiace objekty i prekážky treba označiť v zmysle uvedených predpisov výstražnými tabuľkami, značkami a svetelnou signalizáciou v zmysle STN 34 3510.

Vykonávaním stavebných prác môžu byť poverení len pracovníci s platným oprávnením pre činnosti vyžadujúce oprávnenie, u ostatných musia byť poverení organizáciou.

Neoddeliteľnou súčasťou BOZ a hygieny pracovného prostredia je zásada dodržania čistoty a poriadku na pracovisku. Pred začatím stavebných prác musia byť pracovníci preukázateľne poučení o podmienkach bezpečnosti práce, požiarnej ochrany, zaškolení na vykonávanie prác a musia byť vybavení potrebnými OOPP.

Výkopy musia byť opatrené bezpečným pažením. V prípade, že trasa výkopových prác je vedená v blízkosti, resp. križuje elektrické vedenia (vzdušné aj pozemné) je potrebné urobiť bezpečnostné opatrenia v súlade s príslušnými predpismi, alebo elektrický prúd vypínať.

**Súvisiace právne a iné predpisy:**

**- Zákon NR SR č. 124/2006** **Z.z.** o bezpečnosti a ochrane zdravia pri práci a o zmene v doplnení niektorých zákonov,

**- Vyhláška SÚBP a SBÚ č. 374/1990 Zb**. o bezpečnosti práce a technických zariadení pri stavebných prácach (nahrádza bezpečnostné predpisy B1 až B6),

**- Vyhláška 59/1982** v znení neskorších predpisov,

**- Vyhláška 508/2009 Z.z.**

**Nariadenia vlády SR:**

**- Nariadenie vlády SR č. 387/2006 Z.z.**

**- Nariadenie vlády SR č. 392/2006 Z.z.** o minimálnych bezpečnostných a zdravotných požiadavkách pri používaní pracovných prostriedkov,

**- Nariadenie vlády SR č. 391/2006** **Z.z.** o minimálnych bezpečnostných a zdravotných požiadavkách na pracovisko,

**- Nariadenie vlády SR č. 281/2006 Z.z.** o minimálnych bezpečnostných a zdravotných požiadavkách pri ručnej manipulácii s bremenami,

**- Nariadenie vlády SR č. 276/2006 Z.z.** o minimálnych bezpečnostných požiadavkách pri práci so zobrazovacími jednotkami,

**- Nariadenie vlády SR č. 396/2006 Z.z.** o minimálnych bezpečnostných požiadavkách na stavenisko,

**- Nariadenie vlády SR č. 395/2006 Z.z**. o minimálnych požiadavkách na poskytovanie a používanie ostatných ochranných pracovných prostriedkov

**- Nariadenie vlády SR č. 436/2008 Z.z. (Smernica EP a Rady 2006/42/ES)**

Pred začatím výkopových prác treba presne vytýčiť všetky podzemné vedenia a inžinierske siete, ktoré sa na stavenisku nachádzajú alebo sa môžu nachádzať /rozvody elektrickej energie, vodovod, kanalizácia, oznamovacie a zabezpečovacie vedenia a iné/.

V Žiline, november 2014 Vypracoval: Ing. Dušan Grék